**เจสสิก้า อมรกุลดิลก** (อักษรโรมัน: *Jessica Amornkuldilok*; 18 ธันวาคม พ.ศ. 2528) เป็นนางแบบชาวไทย มีชื่อเสียงจากการเป็นตัวแทนของประเทศไทยที่ชนะเลิศในแข่งขันรายการ *เอเชียเน็กซต์ท็อปโมเดล ฤดูกาลที่ 1* รายการเรียลลิตีโชว์ของสิงคโปร์

เธอมีผลงานถ่ายแบบตามนิตยสารต่าง ๆ อาทิ ฮาร์เพอส์บาซาร์ (Harper's Bazaar) ของประเทศสิงคโปร์ และนิตยสารไนลอน (Nylon Magazine) ประเทศไทย

ประวัติ
-------

เจสสิก้า อมรกุลดิลก มีชื่อเล่นว่า เจส หรือ เจสซี่ มีชื่อเดิมว่า รัตนา ยิ้มจันทร์ ชื่อเล่น กอล์ฟ เกิดเมื่อวันที่ 18 ธันวาคม พ.ศ. 2528 ที่โรงพยาบาลอานันทมหิดล จังหวัดลพบุรี บิดาเป็นชาวเยอรมัน ส่วนมารดาเป็นชาวไทย เมื่อเธอมีอายุได้ 2 ขวบก็ได้ไปพำนักอยู่ในจังหวัดชัยนาท และปีต่อมามารดาก็เสียชีวิตและไม่เคยพบกับบิดาเลย เธอจึงตกอยู่ในการดูแลของตาและยายโดยมีอาเป็นพ่อแม่บุญธรรม

ในวัยเด็กเธอมักร่วมกิจกรรมของโรงเรียน เช่น เป็นตัวแทนดรัมเมเยอร์ไม้หนึ่ง หรือถือป้ายนำขบวน เธอกล่าวว่าเธอเป็นนักกีฬาประจำจังหวัดและเคยรับโควต้าไปเรียนโรงเรียนกีฬาที่จังหวัดสุพรรณบุรีและคัดวอลเลย์บอลทีมชาติด้วย หลังจบการศึกษาระดับมัธยมศึกษาเธอจึงเข้ามาพำนักในกรุงเทพมหานครกับพ่อแม่บุญธรรม

ก่อนหน้านี้เธอเคยเข้าศึกษาในมหาวิทยาลัยอัสสัมชัญ แต่ด้วยเธอเข้าประกวดอีลิทโมเดลลุคไทยแลนด์ทั้งมีผลงานถ่ายแบบด้วย เธอจึงหยุดเรียนและย้ายมาศึกษาอยู่ในคณะมนุษยศาสตร์ สาขาธุรกิจการบิน มหาวิทยาลัยกรุงเทพ

การเดินแบบและการประกวด
----------------------

เจสสิก้าเริ่มเป็นนางแบบพาร์ตไทม์มาตั้งแต่อายุ 17 ปี หลังมีแมวมองติดต่อให้ไปถ่ายแบบและโฆษณา โดยผลงานชิ้นแรกของเธอคือถ่ายโฆษณา *Blink White* กับแคทรียา อิงลิช และต่อด้วยงานโฆษณาฟิตเน่กับสุจิรา อรุณพิพัฒน์

เธอเริ่มเดินแบบครั้งแรกจากการประกวด *อีลิทโมเดลลุคไทยแลนด์ 2004* (Eilte Model Look Thailand 2004) ครั้งที่ 1 และได้รับรางวัลอันดับที่สอง และชนะเลิศการประกวด *แฮง เซ็กซี่ & สมาร์ต เลดี้ 2004* ครั้งที่ 1 หลังจากนั้นเธอจึงมีงานเดินแบบเข้ามาพร้อมกับเรียนหนังสือไปด้วย โดยมีงานเดินแบบทั้งในและต่างประเทศ ผลก็คือเธอต้องดร็อปเรียนหลายเทอมที่มหาวิทยาลัยอัสสัมชัญ ก่อนที่จะย้ายไปมหาวิทยาลัยกรุงเทพในเวลาต่อมา

เจสสิก้า ได้เข้าร่วมการแข่งขันของรายการ *เอเชียเน็กซต์ท็อปโมเดล ฤดูกาลที่ 1* ที่มีผู้สมัครกว่าสองพันคนจากการชักชวนของเพื่อน เธอจึงได้สมัครและได้รับการตอบรับเป็น 1 ใน 45 คนเพื่อแคสติ้งหานางแบบ 14 คนสุดท้ายเพื่อเข้าแข่งขัน โดยต้องพบกับผู้เข้าแข่งขันชาวเอเชียชาติต่าง ๆ อีก 13 คน โดยทางรายการจะมอบโจทย์ให้ทำ ซึ่งเจสสิก้าถูกเรียกเป็นผู้ชนะประจำสัปดาห์อยู่หลายหน และได้รับเลือกเป็นผู้ชนะของรายการในการแข่งขันสัปดาห์สุดท้ายในที่สุด โดยกรรมการได้ให้เหตุผลว่า "เจสสิก้าสามารถถ่ายภาพออกมาได้อย่างงดงามสม่ำเสมอ รวมถึงชนะโจทย์บ่อยครั้ง และไม่เคยตกเป็นสองคนสุดท้าย"

หลังสิ้นการแข่งขัน เจสสิก้าได้รับเงินรางวัล 100,000 ดอลลาร์ (ราว 3 ล้านบาท) เธอกล่าวว่าส่วนหนึ่งจะนำไปบริจาคให้องค์กรการกุศลสำหรับเด็ก เพราะสมัยเด็กเห็นเพื่อนหลายคนที่เรียนดีแต่ขาดทุนทรัพย์ จึงอยากมอบโอกาสทางการศึกษาให้กับเด็กคนอื่น ๆ

ชีวิตส่วนตัว
------------

เจสสิก้า มีความสามารถในการใช้ภาษาอังกฤษ โดยเกิดจากการฝึกฝนของเธอด้วยการอ่านหนังสือหรือดูรายการโทรทัศน์เป็นภาษาอังกฤษ เธอชอบทานผักและผลไม้ ไม่ค่อยทานอาหารทอดมากนัก และดูแลตนเองด้วยการทำจิตใจให้แจ่มใส

ปัจจุบันเธอคบหาอยู่กับปิยพันธ์ เปาอินทร์

อ้างอิง
-------

1. 1 2 3  "เจสสิก้า ลูกครึ่งไทย-เยอรมัน ฝันไกลก้าวสู่นางแบบโลก". สยามโซน. 13 มีนาคม 2556. สืบค้นเมื่อ 15 กรกฎาคม 2557. `{{cite web}}`: ตรวจสอบค่าวันที่ใน: `|accessdate=` และ `|date=` (help)
2. 1 2 3 4 5 6 7 8 9  "สาวลูกครึ่ง หน้าสวย หุ่นเป๊ะ "เจส – เจสสิก้า" ดีกรีแชมป์ Asia's Next Top Model". ASTVผู้จัดการรายวัน. 26 เมษายน 2556. คลังข้อมูลเก่าเก็บจากแหล่งเดิมเมื่อ 2013-10-03. สืบค้นเมื่อ 15 กรกฎาคม 2557. `{{cite web}}`: ตรวจสอบค่าวันที่ใน: `|accessdate=` และ `|date=` (help)
3. 1 2  ""เจสสิก้า" ท็อปโมเดลเอเชีย เมื่อเราเป็นหนึ่งแล้ว ใครก็กดเราไม่ลง". ประชาชาติ. 14 มีนาคม 2556. สืบค้นเมื่อ 15 กรกฎาคม 2557. `{{cite web}}`: ตรวจสอบค่าวันที่ใน: `|accessdate=` และ `|date=` (help)
4. 1 2  "เจสซิก้า อมรกุลดิลก คว้าตำแหน่ง Asia's next top model Cycle.1". กระปุกดอตคอม. 19 กุมภาพันธ์ 2556. สืบค้นเมื่อ 15 กรกฎาคม 2557. `{{cite web}}`: ตรวจสอบค่าวันที่ใน: `|accessdate=` และ `|date=` (help)
5. ↑  "Jessica Amornkuldilok: Winner of Asia's Next Top Model Cycle 1". Philippine News. สืบค้นเมื่อ 20 มกราคม 2014.
6. ↑  "Jessica Amornkuldilok for Nylon Thailand April 2013". คลังข้อมูลเก่าเก็บจากแหล่งเดิมเมื่อ 2014-04-20. สืบค้นเมื่อ 2014-07-14.
7. 1 2 3 4 5 6 7 8 9  "'เจสสิก้า' สาวไทย+เอเชียเน็กซ์ท็อปโมเดลคนแรก". โพสต์ทูเดย์. 13 มีนาคม 2556. สืบค้นเมื่อ 15 กรกฎาคม 2557. `{{cite web}}`: ตรวจสอบค่าวันที่ใน: `|accessdate=` และ `|date=` (help)
8. 1 2 3  "สาวไทย "เจสสิก้า" แชมป์เอเชียท็อปโมเดล". ข่าวสด. 28 มีนาคม 2556. สืบค้นเมื่อ 15 กรกฎาคม 2557. `{{cite web}}`: ตรวจสอบค่าวันที่ใน: `|accessdate=` และ `|date=` (help)
9. ↑  "สาวรุ่นใหม่บุคลิกเยี่ยมคว้าตำแหน่ง แฮง เซ็กซี่ & สมาร์ต เลดี้ 2004". ThaiPR.net. 25 มิถุนายน 2547. สืบค้นเมื่อ 15 กรกฎาคม 2557. `{{cite web}}`: ตรวจสอบค่าวันที่ใน: `|accessdate=` และ `|date=` (help)

แหล่งข้อมูลอื่น
---------------

* เจสสิก้า อมรกุลดิลก ที่อินเทอร์เน็ตมูวีเดตาเบส

| * ด
* ค
* ก
*เอเชียส์เน็กซต์ท็อปโมเดล* |
| --- |
| ฤดูกาล | 
* 1
* 2
* 3
* 4
* 5
* 6

 |
| กรรมการตัดสิน | 

|  |  |
| --- | --- |
| ปัจจุบัน | 
* ซินดี้ บิชอพ
* ยู ไซ
* คารา แม็คอิลรอย

 |
| อดีต | 
* นาเดีย ฮูทากาลุง
* จอร์จินา วิลสัน
* โจอี มีด คิงส์
* แดเนียล บอย
* ท็อดด์ แอนโธนี ไทเลอร์
* ไมค์ โรเซนทอล
* อดัม วิลเลียม
* อเล็กซ์ เพอร์รี
* เคลลี แทนดิโอโน

 |

 |
| ผู้ชนะ | 
* 1 : ไทย เจสสิก้า อมรกุลดิลก
* 2 : มาเลเซีย ชีนา เลียม
* 3 : อินโดนีเซีย อายู กานี
* 4 : ไทย ตะวัน เกตุคง
* 5 : ฟิลิปปินส์ มอรีน ว็อบเบลวิทซ์
* 6 : TBA

 |
| ผู้เข้าแข่งขันอื่น | 
* ไทย เทีย ทวีพาณิชย์พันธุ์
* ฟิลิปปินส์ เกว็น รัวอีส

 |
| หน้าที่เกี่ยวข้อง | 
* *อเมริกาส์เน็กซต์ท็อปโมเดล*

 |